חטיבה 261

**חטיבת רמון** (**261**) היא חטיבת חי"ר במילואים בצה"ל. החטיבה עתידה לעבור בחציון השני של 2026 לעוצבת סיני, אוגדת מילואים בפיקוד הדרום. מהווה את אחת מחטיבות המילואים של יוצאי חטיבת גבעתי, יחד עם חטיבה 5 באוגדה 162 וחטיבת הנגב שגם היא שייכת לעוצבת סיני. 

החטיבה החלה דרכה כחטיבת מילואים תחת פיקוד בית הספר לקצינים, אך כחלק מלקחי מלחמת חרבות הברזל הוחלט להפרידה לחטיבת מילואים נפרדת. החטיבה לחמה בחלק ניכר ממלחמות ישראל.

## היסטוריה
עד שנת 2026, שימש בית הספר לקצינים כחטיבת מילואים "רמון" (261) שהוכפפה בחירום לאוגדת עזה על ידי גיוס שלושה גדודי מילואים (8208, גדס"ר 6261 ו-8717 "אלון") וצוערי גדוד "גפן".

החטיבה לחמה בחלק ניכר ממלחמות ישראל, ובהן, מלחמת ששת הימים, מלחמת יום הכיפורים, מלחמת לבנון הראשונה האינתיפאדה השנייה, מבצע צוק איתן, ומלחמת חרבות ברזל.

#### מלחמת חרבות ברזל
במהלך מלחמת חרבות ברזל, צק"ג (צוות קרב גדודי) 8208 ביצע פשיטת חבלה בפאתי מחנה אלמע'זי במרכז רצועת עזה, המבנים שהיו מוכנים להשמדה באמצעות חומר נפץ ובהם שהו חיילי מילואים מגדוד 8208 ומגדוד 6261 של חטיבה 261 נפגעו מנ"ט שירו מחבלי חמאס וכתוצאה מכך קרסו המבנים. בקרב נהרגו 19 מלוחמי החטיבה ושני לוחמי שריון מחטיבה 205. 24 שעות לאחר הפיצוץ שהוביל לקריסת המבנים, הושלמה המשימה ושאר המבנים הושמדו על ידי צק"ג 8208.

## מבנה החטיבה
### גדס"ר 6261
ממוזער|250x250 פיקסלים|סמל גדוד 6261
**גדס"ר 6261** הוא גדוד הסיור במילואים (גדס"ר) של החטיבה. היחידה מורכבת מלוחמים ומפקדים בוגרי סיירת גבעתי. הגדס"ר לקח חלק במלחמות ומבצעים רבים, בהם מלחמת צוק איתן ומלחמת חרבות ברזל.

עם פרוץ מלחמת חרבות ברזל, גדס"ר 6261 היה מהכוחות הראשונים שהוקפצו לעוטף עזה, ונטל חלק בקרבות ההגנה על היישובים שנפגעו ב-7 באוקטובר 2023. בתחילה פעל הגדוד באזור קיבוץ רעים, ובהמשך בכפר מימון ובגזרות נוספות בדרום הרצועה עד תחילת התמרון הקרקעי.

במהלך הלחימה, לוחמי היחידה השתתפו בקרבות בשטח בנוי, לרבות באזור ח'וזאעה סמוך לניר עוז. הגדס"ר לקח חלק בתמרון הקרקעי, במסגרתו פעל במוקדי התנגדות מבוצרים של חמאס.

##### מפקדי גדוד 6261

### גדוד 8208
טקסט=עברית: הסמל משלב בין סמל גבעתי (השועל) לסמל בה״ד 1 (חרב ועלה זית), שאליו השתייך הגדוד עד ינואר 2026. החרב והזית הם סמל ותיק של ארגון "ההגנה" שמסמל את היכולת לאחוז בחרב ולהיות תמיד מוכנים למלחמה כשצריך, ואת השאיפה המתמדת לשלום. השועל מסמל ערמומיות, בינה וחכמה וכושר-הסתגלות; וגם את שועלי שמשון שלחם נגד פלשתים, בין השאר בעיר עזה, מקום הפעילות האופרטיבית של הגדוד (עד 2026) וחטיבה 261 (תחת פיקוד בה"ד 1). צבע השועל אדום כמו צבע העיגול בסמל של בה״ד 1.  הכנפיים מסמלות זריזות ותעופת מחשבה, תכונות המאפיינות את הגדוד שיודע להתייצב מהר ולפעול בחכמה ותבונה כנגד האויב. English: The emblem combines the Givati brigade emblem (the fox) with the emblem of the 1st Training School - Officers school (sword and olive leaf), to which the battalion was under command until January 2026. The sword and olive are a long-standing emblem of the "Hagana" organization, symbolizing the ability to wield a sword and always be ready for war when necessary, and the constant aspiration for peace. The fox symbolizes cunningness, intelligence, and adaptability; and also the foxes of Samson who fought against the Philistines, including in Gaza City, that was operative place of the battalion (until 2026) and of Brigade 261 (under command of the officers school). The fox's color is red, like the color of the circle in the officers school emblem.  The wings symbolize agility and flight of thought, qualities that characterize battalion, which knows how to quickly mobilize and act wisely and intelligently against the enemy. תאריך יצירה	21 במרץ 2016|ממוזער|311x311 פיקסלים|סמל גדוד 8208
**גדוד 8208** הוא גדוד חי"ר רגיל, הבנוי משלוש פלוגות מבצעיות, פלוגה מסייעת ופלוגת סיוע מנהלתי. הגדוד החל דרכו בקוים ברמת סיכון נמוכה לאורך בקעת הירדן. כחלק מתהליך השבחה של הגדוד והעלאתו לרמת גדוד מתמרן, הוזן הגדוד מיחידות קרביות. מספר מחזורים הוזנו מחטיבת הנח"ל (חלקם היו מחלקות בני"ש בסדיר), לאחריהם מחזור מחטיבת גולני (גם בני"ש, גויסו לגדוד ב-2006), ולאחר מכן הזנה קבועה מחטיבת גבעתי.

הגדוד ביצע קוים בחטיבת שומרון (בין השאר בשבי שומרון, בקדומים, ובחווארה ב-2022), בחטיבת עציון (כגדוד היישובים ב-2019 וב-2024), בחטיבת יהודה ובחטיבה דרומית של אוגדת עזה (כיסופים בקיץ 2025). הגדוד קיבל תעודות הצטיינות על פעילויותיו. בשנת 2022 קיבל תעודת הצטיינות מנשיא המדינה על מספר האימונים הגבוה ביותר באוגדת עזה, למרות הקשיים בתקופת הקורונה. בשנת 2023 קיבל תעודת הצטיינות ממפקד פיקוד מרכז האלוף יהודה פוקס: .

הגדוד השתתף במבצע צוק איתן במסגרת חיפוש מנהרות בצפון רצועת עזה. במסגרת פעילות זו נהרג יאיר אשכנזי ז"ל, החלל הראשון של הגדוד.

#### במלחמת חרבות ברזל
בשבת-שמחת-תורה ה'תשפ"ד, ערב השבעה באוקטובר, שהו מפקדי הגדוד בנופש מבצעי עם מפקדי פיקוד דרום במלון בטבריה. נתון זה התברר כמשמעותי ביותר, משום שאיפשר למפקדים להגיע להחלטה על גיוס הגדוד למלחמה מהר מאוד בתחילת המלחמה. הקריאה לחיילי הגדוד להתגייס ולהגיע לימ"ח בבה"ד 1 יצאה ב-11:45. עד הערב, רוב הגדוד הקדים את ה"חייגן" הרשמי (פקודת גיוס צו 8 על ידי שיחת טלפון אוטומטית) - שצלצל רק ב-21:30 - והגיע לימ"ח. הגדוד היה מוכן ליציאה - עם ציוד מלא ואכזריות מזוודות - תוך 24 שעות מרגע הגיוס. הגדוד יצא לעוטף עזה אחה"צ של יום ראשון (כ"ג תשרי, 8.10).

בשבוע הראשון של המלחמה, התמקם הגדוד בתקומה ובסעד, והיה אחראי על שמירת הגזרה שבין סעד, תקומה ומפלסים. החל מהשבוע השני למלחמה, התמקם הגדוד בגזרת כיסופים. הגדוד החל בשיקום מוצב כיסופים לאחר הקרב שהתחולל בו, ובטיהור השטח שמסביבו ממחבלים, כלי נשק, מטענים ומגופות. לאחר כחודש, החל באבטוח שיקום גדר שעון חול. לאחר כחודשיים, החל בפעילות חוצת גדר בתוך רצועת עזה, של חישוף השטח הצמוד לגדר ויצירת פרימטר ההגנה. החישוף כלל, בין השאר, גם חקירת והריסת מבנים. בינואר 24', ביצע הגדוד פעילות גדולה של השמדת עשרות מבנים במחנה אל-מע'אזי שבמחנות המרכז ברצועה בשיתוף עם כח הנדסה של גדס"ר 6261 וכח שריון של גדוד 9206 מחטיבה 205. לקראת סוף הפעילות, לאחר שמיקשו את כלל בתי השכונה, תקפה חוליית מחבלים את הכח, וירתה טיל RPG לתוך אחד המבנים. הטיל יזם את המוקשים והמבנה, בו שהתה אחת ממחלקות הגדוד עם הכח הממקש של הגדס"ר, התמוטט ו-19 לוחמים נהרגו (חייל אחד ניצל ויצא בכוחות עצמו מההריסות). בנוסף, ירו המחבלים טיל RPG אל עבר אחד טנקים והרגו את מפקד הטנק ולוחם נוסף שהיה בצריח. במהלך הלילה הצק"ג נשאר במקום לאבטח את פעילות פינוי הגופות. בבוקר היום למחרת שב הצק"ג למקש את בתי השכונה, ו-24 שעות לאחר התמוטטות המבנים פוּצצו בתי השכונה והמשימה הושלמה. הגדוד שוחרר לראשונה מתחילת המלחמה כחודש לאחר מכן.

## מפקדי החטיבה
לרשימת מפקדי החטיבה עד שנת 2026 ראה רשימת מפקדי בית הספר לקצינים של צה"ל.

## הערות שוליים

קטגוריה:חטיבות חי"ר במילואים בצה"ל
קטגוריה:יחידות שהוקמו במלחמת חרבות ברזל